OzLabs/hebrew-wiki-articles huggingface dataset:
סריול ריבוליאנה

דג סריול שנתפס בחכה
סריול ריבוליאנה או סריול צהוב זנב (שם מדעי: Seriola rivoliana) הוא מין דג טורף ממשפחת הצניניתיים, הקרוב למין הגדול ביותר במשפחה, סריול אטלנטי. המין תואר לראשונה ב-1833 בידי החוקרים הצרפתים ז'ורז' קיווייה ואשיל ולנסיין שקיבצו את המידע בספר הכולל מינים רבים, Histoire naturelle des poissons.
== מאפיינים ==
אורכו של דג הסריול 90 סנטימטרים בממוצע אך נמצאו פרטים באורך 160 סנטימטרים ובמשקל 60 קילוגרם. לדג ישנו גוף פחות מוארך מרוב הצניניות, וצבעו תכלת ואפור כהה עם פס מעל ראשו וגבו בצבע זית. הבטן בהירה יותר משאר הגוף ולאורך צידי הגוף עובר פס לבן דק. הסנפירים הרחבים והזנב חומים וקצה הזנב שחור. הדג בעל גוף זרים וראש מגודל עם עיניים צהובות ופה גדול. לדג סנפיר גבי נמוך המופנה אחורה וסנפירי שת מופנים אחורה גדולים, כמו אצל דגי טונה.

הדג נודד סביב האוקיינוסים הטרופיים בחיפוש מזון והוא נמצא סביב פני הים ויצלול עד עומק 120 מטר. קבוצות סריולים ישחו לאורך שוניות אלמוגים ומדרונות וחלקם פוקדים ספינות טרופות בתדירות גבוהה. הם נפוצים באוקיינוס השקט וההודי מקניה ודרום אפריקה עד לאיי מריאנה, האי וויק, איי ריוקיו, כמה איים מצפון לניו זילנד וקלדוניה החדשה ובשטח שבין קליפורניה ופרו וכן באיי גלאפגוס. באוקיינוס האטלנטי הם יותר נדירים ונמצאים סביב בריטניה, למפדוזה ונכנסים לים התיכון.

דגים אלה הם טורפים הניזונים מדגים קטנים יותר ומדיונונים עליהם הם עטים במהירות. הדגים יתקרבו לכרישים כדי להוריד טפילים מעורם אל עורם הקשה של הכרישים ויעשו אותו דבר לצוללנים. דגים אלה מתרבים במשך כל השנה.

==קישורים חיצוניים==

==הערות שוליים==

קטגוריה:בעלי חיים שתוארו ב-1833
קטגוריה:טקסונים שתוארו בידי אשיל ולנסיין
קטגוריה:צניניתיים
קטגוריה:מגה-פאונה ימית
קטגוריה:דגי האוקיינוס השקט
כביש בין-מדינתי 70 (יוטה)

כביש בין-מדינתי 70 (סימון הכביש: I-70) הוא כביש ראשי בתוואי מערכת הכבישים הבין-מדינתיים בארצות הברית. הכביש נמשך לאורך ארצות הברית החל מיוטה וכלה במרילנד. ביוטה הכביש בכיוון מערב למזרח. אורכו ביוטה כ-373 קילומטרים, והוא נמתח לאורך החלק המרכזי של המדינה.

ריצ'פילד היא העיר הגדולה ביותר על הכביש ביוטה. העיר סמוכה לכביש המהיר, אשר אינו משרת או מתחבר לאזורים עירוניים במדינה. הכביש המהיר נבנה כחלק ממערכת של כבישים המחברים את קליפורניה לצפון מזרח ארצות הברית. I-70 היה הניסיון השני לחבר את אזור דרום קליפורניה לחוף המזרחי של ארצות הברית דרך מרכז יוטה, הניסיון הראשון לבנות ציר מחבר כזה היה הניסיון לבנות את הרכבת היבשתית, אך ניסיון זה כשל. חלקים מהמהלך הראשון שימשו כבסיס להנחתו של מחדש של התוואי לכביש 70.

שלא כמו רוב הכבישים המהירים, חלקו הרב של I-70 ביוטה לא נבנה במקביל או על גבי כביש קיים. חלקים של I-70 נבנו באזורים שבהם בעבר לא היו כבישים סלולים. היות שהכביש נסלל ככביש חדש לגמרי, ב-I-70 ביוטה יש תכונות רבות ויחודיות ככביש מהיר. לדוגמה, 177 ק"מ בין גרין ריבר וסלינה הם המרחק הארוך ביותר בכביש מהיר כלשהו ללא שירותי מכונית כגון דלק. הוא גם הכביש הארוך ביותר בארצות הברית שנבנה ככביש חדש לגמרי מאז סלילת הכביש לאלסקה. בניית הקטע ביוטה של כביש I-70 מוזכרת כאבן דרך חשובה בבניית כבישי המערכת המהירים בארצות הברית.

==קישורים חיצוניים==

קטגוריה:מערכת הכבישים הבין-מדינתיים בארצות הברית
ליל סקייס

קימטריוס פוס (באנגלית: Kimetrius Foose; נולד ב-4 באוגוסט 1998) ידוע בשם הבמה ליל סקייס, הוא ראפר וכותב שירים אמריקאי.
סקייס התפרסם בעיקר בזכות שני הסינגלים שלו אשר הגיעו למצעד הבילבורד "הוט 100": "Nowadays" שהגיע למקום ה-55 ו"Red Roses" שהגיע למקום ה-69. אלבומו "Life of a Dark Rose" שיצא לאור ב-10 בינואר 2018 הגיע למקום העשירי במצעד הבילבורד 200.

==ביוגרפיה==
סקייס נולד ב-4 באוגוסט 1998 בצ'יימברסבורג, פנסילבניה. הוא החל לכתוב שירים כבר כשהיה בן 4, מי שהציג לו את המוזיקה היה אביו של קימטריוס שהיה בעצמו ראפר אמריקאי שנודע בכינוי "Dark Skies" ומכאן אימץ לעצמו קימטריוס את שם הבמה "Lil Skies". כשהיה בן 11 פוס ומשפחתו עברו לגור בוינסבורו, פנסילבניה. הוא סיים את לימודיו בבית הספר התיכון בוינסבורו והספיק להשתתף מעט בלימודי האוניברסיטה בפנסילבניה לפני שהחליט להתמקד בקריירת הראפ שלו.

==אלבומים==
*2012: Glowing Microphones
*2016: Good Grades Bad Habits 2
*2017: Alone
*2018: Life of a Dark Rose
*2019: Shelby
*2021 unbothered 
*out ur body music 2024
==קישורים חיצוניים==

== הערות שוליים ==

קטגוריה:אמנים אמריקאים הידועים בשם במה
קטגוריה:ראפרים אמריקאים
קטגוריה:אמריקאים שנולדו ב-1998
SS 90

דגם "SS 90"
SS 90 (קרויה גם: "Jaguar-SS-90-Roadster", "Swallow Sidecar SS90") היא מכונית ספורט בתצורת רודסטר מתוצרת יצרנית הרכב "SS Cars" (שם מלא: "S. S. Cars Limited") אשר בשנת 1945 הפכה ל-יגואר,

דגם יוצר בשנת 1935. 

יוצרו 23 יחידות

=="SS 90"==
,, 
* 2 מושבים
* ללא חלונות מלבד 2 חלונות (מגני שמש) סימטריים - לרוחב - מקדמה
* מאייד - גוף כפול מסוג "RAG"
* תאוצה בין 0-80 קמ"ש היא 12.0 שניות
* את דגם ה-"SS 90" פיתח מהנדס הרכב הבריטי "Harry Weslake"
* השם "SS 90" - מסמן את המהירות המקסימלית של הדגם שהיא 90 מייל

==ראו גם==
* יגואר
* SS יגואר 100
* יגואר XK120
* יגואר XK140
* יגואר XK150

==לקריאה נוספת==
* [https://www.bonhams.com/auctions/22717/lot/291/ דגם "SS 90" - תמונות] (bonhams.com/auctions)

==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1935
קטגוריה:מכוניות בריטיות
קטגוריה:רכבי יגואר
IFA F9

IFA F9 היא מכונית משפחתית קטנה המוגדרת כמכונית קומפקטית, מתוצרת יצרנית הרכב Industrieverband Fahrzeugbau , (שם נפוץ: IFA) אשר יוצרה בגרמניה המזרחית בין השנים 1949–1956.

משנת 1952 שם היצרן שונה ל-"Eisenacher Motorenwerk" ובהמשך ל-"Automobilwerk Eisenach" .

תאוצת דגמי "סדאן" ו"קבריולה" בין 0 - 100 קמ"ש היא 39 שניות.
==תצורות "IFA F9"==

* 2 דלתות - סדאן (Limousine)
* 2 דלתות - קבריו-לימוזין (Cabrio-Limousine)
* 2 דלתות - קבריולה
* 3 דלתות - סטיישן (Kombi)
==מחירים במזרח גרמניה==
* דגם סדאן - 13,200 מארק מזרח גרמני
* דגם קבריולה - 12,650 מארק מזרח גרמני 
* דגם קבריו-לימוזין - 15,000 מארק מזרח גרמני

==תמונות==
<gallery mode="packed" heights="110">
קובץ:Fotothek df roe-neg 0006214 033 Kreisverkehr in der Innenstadt.jpg | דגם "IFA F9", סדאן, 2 דלתות 
קובץ:Fotothek df roe-neg 0006214 024 Ansicht eines parkenden IFA F9 vor der Mädler-Pa.jpg | דגם "IFA F9", סדאן, 2 דלתות 
קובץ:Fotothek df roe-neg 0006217 024 Ansicht eines IFA F9.jpg | דגם "IFA F9", סדאן, 2 דלתות 
קובץ:Etmr 05 – IFA.jpg | דגם "IFA F9" 
קובץ: IFA F9 - back.jpg | דגם "IFA F9" 
קובץ:Bundesarchiv Bild 183-82750-0026, Friedensfahrt, DDR-Begleitfahrzeug.jpg | דגם "IFA F9" - קבריולט
קובץ:Fotothek df roe-neg 0006214 023 Ansicht eines parkenden IFA F9 vor der Mädler-Pa.jpg | דגם "IFA F9" 
קובץ:IFA-F9 Foreground.jpg | דגם "IFA F9" 
קובץ:IFA F9.JPG | דגם "IFA F9" - קבריולט, 4 דלתות (דגם "Kübelwagen")
קובץ:OMMMA 2011 Impressionen (6109601270).jpg | דגם "IFA F9" - קבריולט
קובץ:IFA F9 Kombi.jpg | דגם "IFA F9" דגם "Kombi" - סטיישן 
קובץ:IFA F9Combi Fahrzeugausstellung Seifersdorf.jpg | דגם "IFA F9" דגם "Kombi" - סטיישן 
</gallery>

==קישורים חיצוניים==

* 
* 
* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1949
קטגוריה:מכוניות מזרח גרמניות
IANDS

IANDS (ראשי תיבות באנגלית של: International Association for Near-Death Studies, תרגום: האגודה הבינלאומית לחקר חוויות סף-מוות) הוא מוסד ללא כוונת רווח עם משרדים ראשיים בדרהאם, צפון קרוליינה, העוסק בפן האקדמי של חקר חוויות סף-מוות (NDE).
העמותה נוסדה בארצות הברית בשנת 1981, על מנת ללמוד ולספק מידע על תופעות של חוויית סף מוות. ועם השנים הפכה לארגון בינלאומי, אשר כולל יותר מ-50 קבוצות מקומיות ברחבי העולם, וכ-850 חברים. אגודות, קבוצות הדרכה ותמיכה, הוקמו בערים הגדולות בארצות הברית. IANDS תומך ומסייע לאנשים החווים חוויית סף-מוות, משפחותיהם ואנשים הקרובים להם. באופן רשמי הארגון גיבש חזון של רצון לבנות "הבנה גלובלית של המוות, וחוויית סף-מוות, באמצעות מחקר, חינוך ותמיכה".

== ראו גם ==
* פאראפסיכולוגיה
* ברוס גרייסון
* ריימונד מודי
* קנת' רינג
* על טבעי
* גלגול נשמות

== קישורים חיצוניים ==
* 

* [https://iands.org/ אתר הבית של הארגון]
* [https://www.youtube.com/user/IANDSvideos מאות עדויות מצולמות שנאספו לצורכי המחקרים של IANDS] בערוץ הארגון באתר YouTube

== הערות שוליים ==

קטגוריה:מוסדות מדעיים בין-לאומיים
קטגוריה:חוויות סף מוות
קטגוריה:פאראפסיכולוגיה
תירס ננסי

מוקפץ ירקות בשילוב עם תירס ננסי
תירס ננסי או תירס גמדי הוא דגן תירס שנקצר בשלב מוקדם בזמן שהגבעול עדין קטן ולא בוגר. הוא בדרך כלל נאכל בשלמותו – יחד עם האשבול – בניגוד לתירס בוגר, שם האשבול קשה מדי לעיכול עבור האדם. הוא נאכל גם חי וגם מבושל. ערכיו התזונתיים דומים לכרוב, גזר ועגבנייה. תירס ננסי מקובל במנות על בסיס ירקות מוקפצים.

תאילנד היא המדינה הראשונה לייצר תירס ננסי, והוא מיוצר גם בצפון אמריקה, יפן, הודו ואירופה.

== גידול תירס ננסי ==
את התירס הננסי אפשר לגדל כיבול עיקרי וכיבול משני. תקופת הזריעה יכולה להתקיים בכל עונה בשנה כשמזג האוויר האופטימלי הוא בין 22 מעלות ל-32 מעלות. בדרך כלל החקלאי מעבד את התירס הננסי כיבול תומך לאחר קצירת היבול העקרי. הגידול של התירס הננסי הוא שימושי לפיתוח הקרקע באופן אורגני ליבול הבא וגם לטובת רווח.
תירס ננסי
את התירס הננסי אפשר להפיק עד 4-5 פעמים בשנה משום שתקופת הגידול היא קצרה, זאת במידה וכמות הגשם היא בין 1,000 ל-1,200 מ"מ בשנה. ניתן לעבד לצידו גידולים נוספים.

== ערך תזונתי ==
המחקר מצביע על כך שתירס ננסי הוא מקור טוב לחומרים מזינים שונים כמו חלבון, סיבים גולמיים, פחמימות וסיבים תזונתיים ואיכותו התזונתית שווה או אפילו עדיפה על ירקות רבים אחרים בשימוש נפוץ. <ref></ref>

==שימושים==
תירס ננסי נצרך בכל רחבי העולם. הייצור שלו עלה מ-239.7 ל-279.7 מיליון טון בין 2003 ל-2013. ניתן גם להשתמש בו להאכלת בעלי חיים כגון כבשים ופרות.<ref></ref>

== קישורים חיצוניים ==

* [https://farmingmethod.com/grow-baby-corn/#what-is-baby-corn What is Baby Corn? Farming Method]
* [https://farmingmethod.com/grow-baby-corn/#baby-corn-plants-characteristics Baby corn plants characteristics Farming Method]
* [http://agsyst.wsu.edu/babycornbroc.pdf What is Baby Corn? Pamphlet From Washington State University]

== הערות שוליים ==

קטגוריה:תירס
AWZ P70 Zwickau

AWZ P70 Zwickau היא מכונית סופרמיני מתוצרת יצרנית הרכב המזרח גרמנית VEB Automobilwerke Zwickau (AWZ) (בשנת 1957 שונה שם החברה ל-"HQM Sachsenring GmbH" ) אשר יוצרה בין השנים 1955–1959.

סך הכול יוצרו 36,786 יחידות.

==תצורות ==
,
* 2 דלתות - סדאן (יוצר בין השנים 1955 - 1959)
* 2 דלתות - קופה (יוצר בין השנים 1957 - 1959)
* 3 דלתות - סטיישן (יוצר בין השנים 1956 - 1959)

=="AWZ P70 Zwickau"==
* יוצרו כ-12,000 יחידות בשנה
* מנוע הנעה קדמית
* מאייד - 1
* מכל דלק - 32 ליטר

==תמונות==
<gallery mode="packed" heights="110">
קובץ:AWZ P 70 (7522055228).jpg | דגם "AWZ P70 Zwickau" - קופה
קובץ: 34. DKW-Treffen in Garitz 2010 - Flickr - ReneS (7).jpg | דגם "AWZ P70 Zwickau" - קופה 
קובץ:IFA P 70 Coupe.jpg | דגם "AWZ P70 Zwickau" - קופה 
קובץ:IFA P 70 Limousine.jpg | דגם "AWZ P70 Zwickau" - סדאן
קובץ:AWZ-P70-Limousine.JPG | דגם "AWZ P70 Zwickau" - סדאן
קובץ:AWZ P70 Limousine-braun-Horch-Museu m.jpg | דגם "AWZ P70 Zwickau" - סדאן
קובץ:Classic Moto Show 2015 101.jpg | דגם "AWZ P70 Zwickau" - סדאן
קובץ:Classic Moto Show 2014 (166).JPG | דגם "AWZ P70 Zwickau" - סדאן
קובץ:P 70 (7906422426) (2).jpg | דגם "AWZ P70 Zwickau" - סטיישן 
קובץ:Automobil P 70.jpg | דגם "AWZ P70 Zwickau" - סטיישן 
קובץ:AWZ P70 "Zwickau" Kombi c.1955-59 (16510268971).jpg | דגם "AWZ P70 Zwickau" - סטיישן 
קובץ:AWZ P70 Kombi Fahrzeugmuseum Chemnitz.JPG | דגם "AWZ P70 Zwickau" - סטיישן 
</gallery>

==קישורים חיצוניים==

* 
* 

==הערות שוליים==

קטגוריה:מכוניות סופרמיני
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות מזרח גרמניות
מחלף מלא

מחלף מלא הוא מחלף שבו מתאפשר מעבר בין שני כיווני הנסיעה בכביש לשני כיווני הנסיעה בכביש אחר שנמצא במחלף, ללא עצירה וגורמים מעכבי תנועה, כגון רמזורים, מעגלי תנועה וכו'.

מחלפים מלאים הם בדרך כלל מקום מפגשם של כבישים מהירים, והם בנויים למהירויות גבוהות. לכן, מחלפים מלאים חדשים ייבנו בדרך כלל עם כמה שפחות לולאות, על מנת שמהירות הנסיעה ביציאות לא תהיה איטית וכדי לחסוך עלויות ושטח.

== דוגמאות למחלפים מלאים ==

=== מחלפים עם 4 כיווני נסיעה ===
במחלפים אלו הכבישים נפגשים אך לא מסתיימים בהם.

==== מחלפים לא משולבים ====
מחלפים לא משולבים הם מחלפים שיש בהם סוג יציאה אחד (מלבד דרכי השירות). סוג היציאה הוא בדרך כלל ייחודי לסוג המחלף.

===== מחלף עלה-תלתן =====
דוגמה למחלף עלה תלתן מלא, עם דרכי שירות
במחלף זה היציאות הן דרכי שירות ולולאות. מחלף זה תופס שטח גדול אך הוא מאפשר נסיעה רציפה ללא רמזורים במהירות בינונית בלולאות, שמאלצות את הנהגים להאט. במחלף זה יש שני מפלסים.

===== מחלף ערימה =====
דוגמה למחלף ערימה שבו 4 מפלסים
במחלף זה כל היציאות הן בדרכי שירות, שמתפצלות ומשתלבות אחת באחרת. מחלף זה תופס שטח גדול אך הוא מאפשר נסיעה רצופה ללא רמזורים במהירות גבוהה ביציאות בדרכי השירות. במחלף זה יש בדרך כלל 4 מפלסים: 2 מפלסים לכבישים ו-2 ליציאות.

==== מחלפים משולבים ====
מחלפים משולבים הם מחלפים שמשלבים סוגי יציאה משני סוגי מחלפים שונים (מלבד דרכי השירות).

===== מחלף משולב ערימה-עלה-תלתן =====
בתמונה הימנית: מחלף משולב ערימה-עלה-תלתן בעל שלושה מפלסים. בתמונה האמצעית: מחלף משולב ערימה-עלה-תלתן בעל שני מפלסים. בתמונה השמאלית: מחלף משולב ערימה-עלה-תלתן בעל שלוש לולאות.
במחלף זה יש שתי יציאות (מהכביש העליון) כמו במחלף ערימה, ושתי יציאות (מהכביש התחתון) כמו במחלף עלה תלתן.

=== מחלפים עם 3 כיווני נסיעה ===
במחלפים אלו מתחילים/מסתיימים כבישים. הכביש שמסתיים/מתחיל במחלף יהיה בדרך כלל הכביש העליון בו.

==== מחלפים לא משולבים ====
מחלפים שבהם יש 3 כיווני נסיעה הם בדרך כלל מחלפים משולבים, מחלפים לא משולבים (שבהם יש עוד סוג חיבור חוץ מדרכי שירות) הם נדירים ביותר.

===== מחלף T =====
דוגמה למחלף T
במחלף T כל היציאות הן בדרכי שירות, שמתפצלות ומשתלבות אחת באחרת. במחלף זה יש בדרך כלל 3 מפלסים.

===== מחלף Y =====
דוגמה למחלף Y
במחלף Y כל היציאות הן בדרכי שירות, שמתפצלות ומשתלבות אחת באחרת. במחלף זה יש בדרך כלל 2 מפלסים.

===== מחלף חצי עלה-תלתן =====
מחלף חצי עלה-תלתן הוא מחלף בעל שתי לולאות ושתי דרכי שירות, בדומה למחלף עלה תלתן. במחלף זה יש בדרך כלל 2 מפלסים.

==== מחלפים משולבים ====
מחלפים משולבים מהווים את רוב המחלפים שהם עם 3 כיווני נסיעה.

===== מחלף חצוצרה =====
מחלף חצוצרה הוא מחלף שמשלב שתי לולאות ושתי דרכי שירות. במחלף חצוצרה יש בדרך כלל 2 מפלסים.

== הערות שוליים ==

דוגמה למחלף חצי-עלה-תלתן
דוגמה למחלף חצוצרה

קטגוריה:סוגי מחלפים וצמתים
Sachsenring P240

Sachsenring P240 היא מכונית סלון מתוצרת יצרנית הרכב המזרח גרמנית HQM Sachsenring GmbH (החברה הייתה קרויה: VEB Kraftfahrzeugwerk Horch Zwickau) אשר יוצרה בין השנים 1955–1959. 

יוצרו 1,382 יחידות.

==תצורות "Sachsenring P240"==
* 4 דלתות - סלון (5 מושבים)
* 4 דלתות - קבריולה
* 5 דלתות - סטיישן
==דגם קבריולה שרד "Sachsenring P240"==

4 דגמי שרד, מסוג קבריולה נבנו לרגל חגיגות "20 שנים ל-גרמניה המזרחית GDR" שנערכו ב-7 באוקטובר 1969 בנוכחות צבא העם הלאומי.

==תמונות==
<gallery mode="packed" heights="110">
קובץ:Horch (7907431658).jpg | דגם "Sachsenring P240" - קבריולט
קובץ:Sachsenring-P-240-Cabriolet.jpg | דגם "Sachsenring P240" - קבריולט
קובץ:P240 Sachsenring.JPG | דגם "Sachsenring P240" - סלון 
קובץ:August Horch Museum Zwickau - gravitat-OFF - Sachsenring P 240 Limousine (1953 - 1959).jpg | דגם "Sachsenring P240" - סלון 
קובץ:PkwSachsenring.JPG | דגם "Sachsenring P240" - סלון 
קובץ:Horch (7907437176).jpg | דגם "Sachsenring P240" - סטיישן
</gallery>

<gallery mode="packed" heights="110">
קובץ:Sachsenring P 240 Reprasentant.jpg | דגם שרד "Sachsenring P240" - קבריולט 
קובץ:Sachsenring P240 „Repräsentant“ MHM Dresden2.jpg | דגם שרד "Sachsenring P240" - קבריולט 
קובץ:Bundesarchiv Bild 183-N1007-0309, Berlin, 25. Jahrestag DDR-Gründung, Parade.jpg | דגם שרד "Sachsenring P240" - קבריולט 
קובץ:Bundesarchiv Bild 183-B1019-0001-051, Fußballspiel DDR-Ungarn, Ehrengäste Tereschkowa, Gagarin.jpg | דגם שרד "Sachsenring P240" - קבריולט 
קובץ:Bundeswehrmuseum Dresden 28.jpg | דגם שרד "Sachsenring P240" - קבריולט 
</gallery>

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות סטיישן
קטגוריה:מכוניות שרד
קטגוריה:דגמי מכוניות שהושקו ב-1955
קטגוריה:מכוניות מזרח גרמניות
המסע אל ממלכת אורידור

המסע אל ממלכת אורידור הוא ספר פנטזיה לבני הנעורים מאת הסופרת מיכל אהרוני רגב, שיצא לאור בשנת 2009. זהו ספר הביכורים של אהרוני רגב, אשר נכתב בהשראת חוויותיה כילדה בטורקיה וברמת גן. הספר שעלילתו מתרחשת בישראל, היה מועמד לפרס גפן והוא חלק מסל תרבות ומצעד הספרים.

לדברי יהודה אטלס והסופרת יהודית רותם הספר מייצר מיתולוגיה חדשה. רותם מציינת כי "הצלחתה של רגב להעמיד בעברית עולם משכנע המבוסס על מיתולוגיה בדיונית היא הישג מרשים. היא רוקחת עלילה קולחת המשלבת מפגש עם יצורים פלאיים, כוחות קסם ומאבק בין כוחות האופל לכוחות הטוהר, וממציאה לא שפה דמיונית אחת, אלא שתיים".

==עלילת הספר==
עלילת הספר נפתחת בתיאור משפחה ישראלית ששלושת ילדיה שירה, עומר ודניאל נזרקים משגרת יומם בבית ובבית הספר ומתוודעים לממלכה בלתי נודעת בשם אורידור, המתקיימת מזה אלפי שנים מתחת לפני האדמה. המפגש עם הממלכה הסודית מתרחש תחילה, כאשר הילדים מטילים יחדיו ב"הר הרוחות", המצוי בקרבת ביתם ורעידת אדמה במקום מובילה אותם לתוך מערה, בה הם פוגשים יצור בשם אשגדון, המוביל אותם לטירה המצויה בממלכה הנסתרת. בהמשך הסיפור, אשגדון מופיע באישון ליל בבית הילדים, ומבקש את עזרתם בחילוץ ממלכת אורידור מהסכנה לה היא נתונה מיד ממלכת דמלוצפר, השוכנת מעבר לנהר הסימבט. הילדים עוברים יחדיו הרפתקאות שונות המעמידות אותם במבחן מול פחדיהם הכמוסים, תוך בחינת מידת יכולתם לשמור על הקשר ביניהם ועל הזיקה שלהם לטוב, מול הפיתוי שמציגים הכוחות האפלים המגולמים באויבי ממלכת אורידור.

הספר מבנה שני עולמות ומייצר שתי שפות, הכוללות עשרות מילים וביטויים: בני ממלכת אורידור מדברים בשפה האורידורית ובני ממלכת דמלוצפר השוכנים מעבר לנהר הסימבט מדברים בשפה הדמלוצפרית.

==קישורים חיצוניים==
* 
* [https://www.youtube.com/watch?v=-ZptcWWlFt8 ריאיון עם רגב] בתוכנית של דליק ווליניץ
* [https://www.no-666.com/2010/08/27/%D7%94%D7%9E%D7%A1%D7%A2-%D7%94%D7%9E%D7%95%D7%A4%D7%9C%D7%90-%D7%A9%D7%9C-%D7%9E%D7%99%D7%9B%D7%9C-%D7%90%D7%94%D7%A8%D7%95%D7%A0%D7%99-%D7%A8%D7%92%D7%91-%D7%90%D7%9C-%D7%90%D7%95%D7%A8%D7%99%D7%93/ המסע המופלא של מיכל אהרוני-רגב אל אורידור], באתר של אלי אשד

==הערות שוליים==

קטגוריה:ספרות ילדים ונוער
קטגוריה:ספרי פנטזיה
קטגוריה:ספרי אריה ניר הוצאה לאור
יחסי איחוד האמירויות הערביות – טאיוואן

יחסי איחוד האמירויות הערביות–טאיוואן (בערבית: العلاقات الإماراتية التايوانية, בסינית: 中華民國與阿拉伯聯合大公國關係) הם היחסים בין איחוד האמירויות הערביות ובין הרפובליקה הסינית. המדינות לא מקיימות יחסים דיפלומטיים רשמיים. איחוד האמירויות הערביות לא מחזיקה אף ייצוג בטאיוואן, בעוד שטאיוואן מחזיקה משרד מסחרי בדובאי.

== היסטוריה ==
ב-2 בדצמבר 1971, טאיוואן הכירה באיחוד האמירויות הערביות, היום בו המדינה הכריזה על עצמאותה. ב-1 באפריל 1995, נשיא טאיוואן, לי טנג-הוי, ביקר באיחוד האמירויות הערביות, כחלק מסדרת ביקורים לא רשמית שערך במזרח התיכון. ב-30 בספטמבר 2005, צ'ן שואי-ביאן ביקר באיחוד האמירויות הערביות. בחודש אפריל 2012, נשיא טאיוואן מא יינג-ג'יו ביקר באפריקה, בדרכו חזרה עבר בדובאי לצרכים טכניים.

=== המשרד בדובאי ===
ב-6 בדצמבר 1971, האיגוד לפיתוח סחר החוץ של הרפובליקה הסינית הקים את המשרד המסחרי בדובאי. ב-1 במאי 1971, הועלה דרג המשרד לקונסוליית הכבוד הטיוואנית באיחוד האמירויות הערביות, וב-11 ביולי 1980, הועלה דרג הקונסוליה לקונסוליה כללית במדינה. במאי 1988, שם המבנה שונה ל"משרד הרפובליקה הסינית בדובאי", ייצוג זה מהווה את אחד מהייצוגים המעטים של טאיוואן במדינות שלא מקיימות איתה יחסים דיפלומטים. ב-14 ביוני 2017, משרד החוץ של טאיוואן הצהיר כי בשל לחץ מצד הרפובליקה העממית של סין, שם המשרד יהיה "המשרד המסחרי של טאיפיי, דובאי".

== יחסים כלכליים ==
בשנת 2017, טאיוואן ייצאה לאיחוד האמירויות הערביות סחורה בשווי 1.33 מיליארד דולר אמריקאי בעוד שאיחוד האמירויות הערביות ייצאה לטאיוואן סחורה בשווי 3.87 מיליארד דולר אמריקאי. איחוד האמירויות הערביות היא שותפת הסחר ה-19 בגדולה בעולם של טאיוואן (שותפת הייבוא ה-13 בגדולה ושותפת הייצוא ה-23 בגדולה). טאיוואן מייצאת לאיחוד האמירויות הערביות בעיקר סיבי טקסטיל, רכיבי מחשב, ציוד חשמלי, חלקי רכב ועוד. איחוד האמירויות הערביות מייצאת לטאיוואן בעיקר אלומיניום, נפט ומוצרים פטרוכימיים.

== הערות שוליים ==
יחסי איחוד האמירויות הערביות – בנגלדש

יחסי איחוד האמירויות הערביות–בנגלדש (בערבית: العلاقات الإماراتية البنغلاديشية, בבנגלית: বাংলাদেশ-সংযুক্ত আরব আমিরাত সম্পর্ক) הם יחסי החוץ שבין מדינת איחוד האמירויות הערביות לבין הרפובליקה העממית של בנגלדש. איחוד האמירויות הערביות מחזיקה שגרירות בדאקה, ובנגלדש מחזיקה קונסוליה כללית בדובאי ושגרירות באבו דאבי.

== היסטוריה ==
מוחמד עמרן, הוא השגריר התושב הבנגלדשי באיחוד האמירויות הערביות. בשנת 2014, בנגלדש הודיעה כי נדרשת אשרת כניסה לאזרחי איחוד האמירויות הערביות. איחוד האמירויות הערביות הפסיקה להנפיק אשרות כניסה עבור בנגלדש לאחר שהמדינה הצביעה לטובת אירוח התערוכה העולמית במוסקבה. לבסוף, דובאי נבחרה לעיר המארחת, ממשלת האמירויות הכחישה את קיום איסור הוויזה.

נכון לדצמבר 2016, מעל 700,000 מהגרים שמוצאם בבנגלדש מתגוררים באיחוד האמירויות הערביות.

== יחסים כלכליים ==
בשנת 2016, ייצאה בנגלדש לאיחוד האמירויות הערביות סחורה בשווי 251 מיליון דולר אמריקאי. נתחים גדולים מהסחורה הם מוצרי טקסטיל, תבלינים, תה, בטריות חשמליות, זהב, חלקי רכב, ירקות מעובדים, מוצרים אפויים ורהיטים. לעומתה, איחוד האמירויות הערביות ייצאה לבנגלדש סחורה בשווי 574 מיליון דולר אמריקאי. נתחים גדולים מהסחורה הם זהב, תכשיטים, נפט מזוקק, מוצרי ברזל, פירות טרופים, מחממים חשמלים ומים.

== הערות שוליים ==
ניקולאי סליצ'נקו

ניקולאי אלכסייביץ' סליצ'נקו (ברוסית: Николай Алексеевич Сличенко; 27 בדצמבר 1934 – 2 ביולי 2021) היה שחקן תיאטרון, שחקן קולנוע, במאי תיאטרון וזמר סובייטי ורוסי. היחיד ממוצא צועני שהוענק לו התואר אמן העם של ברית המועצות (1981). חתן פרס ברית המועצות (1987)<ref>http://russia-ic.com/people/culture_art/s/1045/</ref>.

==ביוגרפיה==
ניקולאי סליצ'נקו נולד ב-27 בדצמבר 1934, ליד בלגורוד במשפחת צוענים. חלק מילדותו נפלה על מלחמת העולם השנייה. במלחמה איבד ניקולאי קרובי משפחה רבים, כילד אביו נורה לנגד עיניו ב-1942.

לאחר המלחמה, המשפחה התיישבה בחווה קולקטיבית צוענית במחוז וורונז', אז שמע ניקולאי על קיומו של תיאטרון צועני במוסקבה.

בשנת 1951, ניקולאי התקבל אל התיאטרון "רומן", שבו הוא עבד עם שחקנים מובילים של התיאטרון. כיכב במספר סרטים, כולל הסרט "חתונה במלינובקה" (1967).

בשנת 1977 הוא הפך למנהל אמנותי של תיאטרון הצוענים "רומן" , התיאטרון הצועני המקצועי היחידי בעולם<ref>https://geek-tips.github.io/articles/29467193230926547/index.html</ref>.

בתיאטרון, בקולנוע ועל הבמה סליצ'נקו ביצע שירים צוענים, שירי פופ ורומנסים ישנים.

נפטר ב-2 ביולי 2021.

==תארים ופרסים==
* אמן העם של ברית המועצות (1981)
* עיטור ההצטיינות למען המולדת מדרגה 2 (2020)
* עיטור ההצטיינות למען המולדת מדרגה 3 (2004)
* עיטור ההצטיינות למען המולדת מדרגה 4 (1994)
* עיטור הכבוד (2009)
* עיטור הידידות (2014)
* פרס ברית המועצות (1987)
* עיטור הידידות של העמים (1984)

==קישורים חיצוניים==

* 

* 

==הערות שוליים==

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:שחקני קולנוע וטלוויזיה סובייטים
קטגוריה:זמרים רוסים
קטגוריה:זמרים סובייטים
קטגוריה:מוזיקאים צוענים
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1934
קטגוריה:רוסים שנפטרו ב-2021
איץ ומיץ

איץ ומיץ הייתה תוכנית טלוויזיה לילדים ונוער, ששודרה בשנים 1996–1997 בשידורי קשת ערוץ 2.

התוכנית נסובה סביב שני חייזרים בשם איץ ומיץ שבאו מכוכב בשם "הפוכולוס" ונחתו על גג של בניין רב קומות, שם הם פגשו את שולי השכנה שזכתה להתיידד איתם ויחד הם מתגברים על המזימות של נפתלי הדייר המרושע מהמרתף. בעונה הראשונה הגישו איץ ומיץ תוכנית בשם "הפוכולוס באוויר" אשר בה בין היתר ענו על מכתבים מהצופים. בעונה השנייה שמו דגש על העלילות עצמם. בעקבות התוכנית יצאו בובות בדמותם בתור מוצרים נלווים. מספר תשדירים בכיכובם על איסוף האשפה האישית ושמירה על הסביבה, שודרו במסגרת השידורים של הזכיינית קשת בערוץ 2 באותן השנים. 
כמו כן, הם כיכבו, עם מספר בובות נוספות, בפרסומת לעיתון "כולנו".

==דמויות==

=== דמויות ראשיות ===
* איץ (רות קפלן רוט [עונה 1], איקי גלעד [עונה 2]) – חייזרית ורודה, הגיעה יחד עם איץ מכוכב "הפוכולוס" לכדור הארץ.
* מיץ (אילן סביר) – חייזר כתום, הגיע יחד עם איץ מכוכב "הפוכולוס" לכדור הארץ.
* שולי (חגית שמלי) – שכנה אשר עלתה לעליית הגג והתיידדה עם איץ ומיץ.
* כרמלה (חגית דסברג) (עונה 2) - שכנה אשר לא האמינה שיש חייזרים בעולם.
* נפתלי שטינקה (איצ'ו אביטל) - דייר מהמרתף שזומם מזימות מרושעות. שונא את איץ ומיץ, מכיוון (כפי שנראה בפתיח) שהם הרסו את האנטנה שלו כשהם נחתו על גג הבניין. אך לעיתים עוזר להם. 

דמויות אורחות:
* בארי (אילן סביר) - חייזר בעל אף ארוך, הגיע להתארח מכוכב "אפאכרוס".

==קישורים חיצוניים==
* 

קטגוריה:סדרות טלוויזיה ישראליות
קטגוריה:סדרות מדע בדיוני ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-1990
קטגוריה:סדרות טלוויזיה ישראליות בכיכובן של בובות
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:חוצנים
פרנסיס ח'יאט

פרנסיס (בֵיי) ח'יאט (בערבית: فرنسيس الخياط; נולד ב-1882; מת - ?) היה שופט ערבי נוצרי בבית המשפט העליון בתקופת המנדט הבריטי בארץ ישראל.

למד משפטים בפריז. ב-1920 התמנה לשופט בבית המשפט המחוזי ביפו. ב-1922 התמנה לבית המשפט העליון בירושלים. יצא לגמלאות ב-1944. כיהן גם כשופט בבית הדין העליון של העדה היוונית-קתולית.

נשא בתואר "מפקד" מסדר האימפריה הבריטית (CBE). ב-1946 מונה לקונסול אל סלוודור בירושלים.

==הערות שוליים==

קטגוריה:שופטים בתקופת המנדט הבריטי
קטגוריה:החברה הפלסטינית בארץ ישראל המנדטורית: אישים
קטגוריה:קונסולים בארץ ישראל
טליה פישר

טליה פישר (נולדה ב-1972) היא משפטנית ישראלית המכהנת כפרופסורית מן המניין בפקולטה למשפטים באוניברסיטת תל אביב. פישר היא זוכת פרס פתאל לשנת תשע"ח על מחקריה בתחום המשפט הפלילי. בעבר זכתה בפרס צלטנר לחוקרת צעירה בשנת 2009, ובפרס חשין לחוקרת צעירה בשנת 2012. בין השנים 2015–2017 כיהנה כסגנית הדקאן למחקר.

== ביוגרפיה ==
פישר השלימה את שלושת תאריה בפקולטה למשפטים שבאוניברסיטה העברית. את התואר הראשון קיבלה בשנת 1996, את תוארה השני קיבלה ב-1998, ואת התואר השלישי קיבלה בשנת 2004 על עבודה שכותרתה: "ההפרדה בין מדינה למשפט". עם השלמת הדוקטורט הצטרפה לפקולטה למשפטים באוניברסיטת תל אביב, כיהנה כמרצה (עד 2008), כמרצה בכירה (2008–2011) וכפרופסורית חברה (2011–2015), וב-2015 קודמה לדרגת פרופסורית מן המניין. בין השנים 2015–2017 כיהנה כסגנית הדקאן למחקר.
בעבר כיהנה כחברה באקדמיה הצעירה הישראלית, כחברה בהאקדמיה הגלובלית הצעירה וכחברה בפורום הצעיר באקדמיה הישראלית למדעים. כן כיהנה כמנהלת מכון טאובנשלאג למשפט פלילי, כעמיתת מחקר במרכז ספרא לאתיקה שבאוניברסיטת הרווארד וכחברה בקבוצת מחקר "הלגיטימציה של המשפט הפלילי המודרני" במכון ללימודי משפטים מתקדם שבאוניברסיטה העברית.
כיהנה כחוקרת וכפרופסורית אורחת באוניברסיטת טורונטו ובאוניברסיטת הרווארד.

== מחקריה ופרסומים נבחרים ==
חוקרת בעיקר בתחום המשפט הפלילי, דיני ראיות, משפט מנהלי ופרוצדורלי, ניתוח אמפירי של החוק ויישומים הסתברותיים במשפט פרוצדורלי. בין פרסומיה:

<div class="mw-content-ltr">
* (with David Enoch) 67 Stanford Law Review 557, Sense and Sensitivity, 2015
* (with Theodore Eisenberg and Issi Rosen Zvi) 162 University of Pennsylvania Law Review 1619, Attorney Fees in a Loser Pays System, 2014
* (with Ted Eisenberg and Issi Rosen Zvi) 60 UCLA Law Review 1452-1492, When Courts Determine Fees in a System with a Loser Pays Norm, 2013
* (with David Enoch and Levi Spectre) 40 Philosophy & Public Affairs 197-224, Statistical Evidence, Sensitivity, and the Legal Value of Knowledge, 2012
* 96 Minnesota Law Review pp. 833-885, Conviction without Conviction, 2012
* (with Ted Eisenberg and Issi Rosen-Zvi) 9 Journal of Empirical Legal Studies pp. 246- 290, Does the Judge Matter? Exploiting Random Assignment on a Court of Last Resort to Assess Judge and Case Selection Effects, 2012
* 61 University of Toronto Law Journal pp. 811-843, Constitutionalism and the Criminal Law: Rethinking Criminal Trial Bifurcation, 2012

</div>

==קישורים חיצוניים==
* [https://en-law.tau.ac.il/profile/tafisher טליה פישר] באתר אוניברסיטת תל אביב

קטגוריה:סגל אוניברסיטת תל אביב: משפטים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס צלטנר
קטגוריה:זוכי פרס חשין
קטגוריה:חברות האקדמיה הצעירה הישראלית
קטגוריה:חברי האקדמיה הצעירה הישראלית
קטגוריה:ישראליות שנולדו ב-1972
קטגוריה:ישראלים שנולדו ב-1972
ז'ורז'יניו (כדורגלן איטלקי)

ז'ורז'ה לואיז פרלו פיליו (בפורטוגזית: Jorge Luiz Frello Filho; נולד ב-20 בדצמבר 1991), הידוע בכינוי ז'ורז'יניו (Jorginho) הוא כדורגלן איטלקי-ברזילאי המשחק בעמדת הקשר בארסנל מהפרמייר ליג ובנבחרת איטליה. בינואר 2014 הוא עבר לנאפולי, שם זכה זמן קצר לאחר מכן בגביע איטליה ובסופרקופה. הוא שיחק 160 משחקים עבור המועדון לפני שחתם בצ'לסי ב-2018, שם זכה בליגה האירופית בעונתו הראשונה, ואחריה בליגת האלופות במהלך עונת 2020/21. לאחר ארבע שנים וחצי בצ'לסי, ז'ורג'יניו הצטרף לארסנל ב-2023.

==קריירה==
ז'ורז'יניו נולד בעיירה אימביטובה הנמצאת במדינת סנטה קטרינה בברזיל. בגיל 15 הוא עזב לאיטליה והצטרף למחלקת הנוער של הלאס ורונה. ביוני 2010 הושאל לקבוצת סמבוניפססה מהליגה השלישית באיטליה. בעונה זו ערך 31 הופעות ואף הבקיע שער וסיפק עשרה בישולים. ב-4 בספטמבר 2011 ערך ז'ורז'יניו את הופעת הבכורה שלו במדיה של הלאס ורונה כמחליף בדקה ה-76.

ב-18 בינואר 2014 חתם בשורות נאפולי בחוזה של ארבע וחצי שנים. הוא הבקיע את שער הבכורה שלו במשחק הגביע האיטלקי נגד רומא, הפך את התוצאה ל-2–3 ובכך העלה את נאפולי לגמר הגביע. בחמש העונות שלו בנאפולי הוא היה מהשחקנים הבולטים בקבוצה ונחשב לאחד הקשרים הטובים בסרייה א'.

ב-14 ביולי 2018 חתם בצ'לסי בחוזה לחמש שנים, באותו היום, מונה מאוריציו סארי שאימן את ז'ורז'יניו בנאפולי למאמן הקבוצה. את שערו הראשון בקבוצה כבש במחזור הראשון של הפרמייר ליג, בניצחון על האדרספילד.

ב-31 בינואר 2023 חתם ז'ורז'יניו בארסנל<ref></ref> תמורת 12 מיליון אירו.<ref></ref>

==קריירת נבחרות==
לז'ורז'יניו אזרחות איטלקית שמאפשרת לו לשחק בנבחרת איטליה, הוא זומן לצמד המשחקים נגד ספרד וגרמניה. הוא ערך את הופעת הבכורה שלו כמחליף בדקה ה-89 נגד ספרד.

==תארים==
=== קבוצתיים ===
==== נאפולי ====
* גביע איטלקי: 2013/2014
* הסופר קאפ האיטלקי: 2014
;צ'לסי
*הליגה האירופית: 2018/2019
*ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021
ארסנל

* מגן הקהילה: 2023

==== נבחרת איטליה ====
* אליפות אירופה: יורו 2020

=== אישיים ===
* נבחרת העונה בליגה האירופית: 2018/2019
*הנבחרת המצטיינת באליפות אירופה: 2020
*שחקן השנה של אופ"א: 2020/2021

== קישורים חיצוניים ==

* 

== הערות שוליים ==

קטגוריה:כדורגלנים ברזילאים
קטגוריה:כדורגלנים איטלקים
קטגוריה:קשרי כדורגל ברזילאים
קטגוריה:קשרי כדורגל איטלקים
קטגוריה:כדורגלני הלאס ורונה
קטגוריה:כדורגלני נאפולי
קטגוריה:כדורגלני צ'לסי
קטגוריה:כדורגלני ארסנל
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים ממוצא ברזילאי
קטגוריה:ספורטאים ברזילאים באנגליה
קטגוריה:ספורטאים איטלקים באנגליה
קטגוריה:איטלקים שנולדו ב-1991
קטגוריה:ברזילאים שנולדו ב-1991
הקרנבל של מיכל

הקרנבל של מיכל הייתה תוכנית טלוויזיה לילדים ונוער, ששודרה בשנים 1995–1996 בערוץ 2 והגיעה לרייטינג חסר תקדים. הרייטינג של שעת השידור, יום שבת, שמונה עד אחת עשרה בבוקר היה 5%- 4% אחוזים. הרייטינג שהוצב כיעד היה 9 אחוזים ובפועל התוכנית הצליחה להגיע ולשמור על רייטינג של 14% עד 15% לאורך כל העונה. בעקבות הצלחת התוכנית הופקו קלטות וידאו, חמישה ספרים, בובות בדמותם של הבובות שהופיעו בתוכנית (למעט בונבון) ומוצרים שונים.

==תוכן התוכנית==
התוכנית חולקה לשני חלקים:

החלק הראשון נסוב סביב חייה של מיכל ינאי ושל החבר הטוב שלה אבנר. בכל פרק, לאבנר הייתה בעיה שונה ומיכל עזרה לו לפתור אותה באמצעות שירים, סיפורים ושיטות מקוריות יותר, ומדי פעם הגיעו גם אורחים לחדרם.

החלק השני הוא מופע בו היו משחקים, שירים וכוכבים אורחים.

את שיר הפתיחה של התוכנית כתב והלחין ירון כפכפי וביצעה מיכל ינאי.

בין סדרות הרצף שהוצגו היו: השכונה של גופי, בת הים הקטנה, קופיקו, אלאדין, הגרגולים וספיידרמן: סדרת האנימציה.

==דמויות==
=== דמויות ראשיות ===
מיכל ינאי והילדים
* מיכל ינאי – היוותה את מרכז התוכנית, הבייביסיטרית של אבנר בכל שבת.
* אבנר (ז'יל בן-דוד) - החבר הטוב של מיכל ינאי, עליו מיכל שומרת בכל שבת. בן 9 (ע"פ קצפת) חובב את להקת הגבעטרון, את הטלנובלה "נאנו" בכיכובו של השחקן גוסטבו ברמודס (הטלנובלה במקור שודרה תמיד אחרי התוכנית), ובתוכניות "קצפת" ו"על הדרך" התגלה שהוא העריץ גם את להקת ה"ספייס גירלס" וחלם להיות חלק מההרכב. בעל אוסף בובות ברבי. במופע של הקרנבל הבובה של אבנר (הרגילה) הוחלפה בבובת אדם בדמותו.

=== דמויות משנה===
* פיפי - ארנבת ורודה ששימשה כבעלת הבית שבו התגוררו מיכל ואבנר. הייתה אחת הבובות שהופיעו בחלק השני בכל התוכניות. בהתחלה היה לה סרבל מפוספס לאורך בכחול ולבן ובהמשך הסרבל התחלף לסרבל צבעוני בעל כל מיני צורות. ידועה בחיבתה לגזר. 
* גיא (גיא בבלי)- קוסם שהתגורר בארון בחדרה של מיכל, כשהוא הציג בכל תוכנית קסם כשהוא יצא מהארון. הופיע בחלק השני של המופע.
* שולה (מיכל ינאי) - אמו של אבנר שתמיד התנהגה בנוקשות כלפי בנה. השתתפה בקלטת הווידאו של הקרנבל ובפרק אחד כשרצתה להשתלט על התוכנית. השתתפה בהמשך בתוכנית "על הדרך", בתוכנית הספיישל של שבועות.
* בונבון- סנאית שהשתתפה בחלק השני עד לפורים 1996 שבו היא הוחלפה ברגלי, רב הרגל.
* רגלי- רב רגל שהשתתף בחלק השני מפורים 1996 ובמופע שיצא לתוכנית. כמו כן, הופיע פרק אחד בחלק הראשון.

==קישורים חיצוניים==
* 

קטגוריה:ערוץ 2: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-1990
קטגוריה:תוכניות טלוויזיה ישראליות בכיכובן של בובות
קטגוריה:מיכל ינאי
קטגוריה:רצועות שידור בטלוויזיה בישראל
המכשול הימי בגבול רצועת עזה

המכשול הימי בגבול רצועת עזה הוא מכשול ימי בחוף זיקים שבעוטף עזה, שהוקם על ידי אגף הנדסה ובינוי ומנהלת גבולות ותפר במשרד הביטחון. המכשול מורכב משלוש שכבות – שכבה מתחת לפני הים, שכבה נוספת שתורכב מאבן שריון ושכבה שלישית של גדר "תלתלית". כמו כן נבנתה בצמוד גדר נוספת שמקיפה את המתחם מהצד העזתי של הגבול. מטרתו למנוע פיגועים מהים בגבול ישראל – רצועת עזה. זאת לאור התעצמות הקומנדו הימי של חמאס<ref></ref>. 

מלבד המכשול, נפרסה מערכת חיישנים שמגלה ומתריעה מפני ניסיונות חדירה של צוללים או שחיינים מכיוון רצועת עזה. אורך המכשול הימי הוא כ-200 מטרים, רוחב הבסיס שלו הוא 50 מטרים, ומעל לשובר הגלים תימתח הגדר ברום של 6 מטרים.

== היסטוריה ==
במאי 2018 החלו עבודות ההקמה של המכשול הימי.

בדצמבר 2018 פורסמו תמונות שבהן נראה המכשול בשלבי הקמה סופיים, והגדר התלתלית הוצבה על שכבת האבן.

== ראו גם ==
* המכשול נגד מנהרות בגבול רצועת עזה

== קישורים חיצוניים ==
* 

==הערות שוליים==

קטגוריה:ישראל: צבא וביטחון
קטגוריה:גבול ישראל – רצועת עזה
קטגוריה:זיקים
קטגוריה:רצועת עזה: ביטחון
קצפת (תוכנית טלוויזיה)

קצפת הייתה תוכנית טלוויזיה לילדים ונוער ששודרה מ-1997 עד לשנת 1998 בערוץ הילדים. תוכנית זו מהווה המשך לתוכנית "הקרנבל של מיכל" ששודרה בערוץ 2.

התוכנית חולקה לשני חלקים:
החלק הראשון מתרחש באולפן הפקה בו נמצאים מיכל, מפיק ההופעה אבנר, סבתא ציפורה והכוכב האורח.

החלק השני הוא מופע בו היו משחקי משפחות, חגיגות ימי הולדת, שירים וביצועים של הכוכבים האורחים.

את שיר הפתיחה של התוכנית הלחין ירון כפכפי וביצעה מיכל ינאי.

הגיעו לביקור הכי הרבה מנחי ערוץ הילדים כמו ארז בן הרוש, נמרוד רשף, ליאת אחירון ועוד בעונה שנייה.

==דמויות==
=== דמויות ראשיות ===
* מיכל ינאי – מנחת התוכנית.
* אבנר (ז'יל בן-דוד) - החבר הטוב של מיכל ינאי, המפיק של התוכנית. בן 9.
* סבתא ציפורה (דבורה קידר) - סבתא של מיכל. (1997)
* סבא יוסף (צבי שיסל) - סבא של מיכל. (1998)

=== דמויות אורחות ===
* דני (נליה צמחמן) - ילדה מרדנית אשר התארחה במאחורי הקלעים.
*רפי (רפי גינת) - חוקר תעלומת פשע, שיחזר פשע חמור שהתרחש באולפן. השתתף כזמר אורח בתוכנית

==קישורים חיצוניים==
* 

קטגוריה:תוכניות טלוויזיה ישראליות
קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות שעלו לשידור בשנות ה-1990
קטגוריה:תוכניות טלוויזיה ישראליות בכיכובן של בובות
קטגוריה:מיכל ינאי
על הדרך

על הדרך הייתה תוכנית טלוויזיה לילדים ונוער, ששודרה בשנים 1999–2000 בערוץ הילדים. תוכנית זו מהווה המשך לתוכניות 
"הקרנבל של מיכל" ששודרה בערוץ 2 ו"קצפת" ששודרה בערוץ הילדים.

בתוכנית זאת מיכל ואבנר יוצאים לטיול במכונית של אסתריקה לכל מיני מקומות בישראל ומדי פעם מארחים כוכבים אורחים.

את שיר הפתיחה של התוכנית הלחין ירון כפכפי וביצעה מיכל ינאי.

==דמויות==
=== דמויות ראשיות ===
* מיכל ינאי – כוכבת התוכנית.
* אבנר (ז'יל בן-דוד) - החבר הטוב של מיכל ינאי.
* אסתריקה (אסתי ברעד פורים) - הנהגת של המכונית וחברה טובה של מיכל ואבנר.

==קישורים חיצוניים==
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-1990
קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות בכיכובן של בובות
קטגוריה:מיכל ינאי
החבורה של פיני וויני

החבורה של פיני וויני הייתה תוכנית טלוויזיה לילדים ונוער, ששודרה בשנת 1998 בערוץ הילדים ועסקה בזהירות בדרכים.

בתוכנית פיני הפינגווין מלמד שני ילדים שנקראים יעלי ושחר, כיצד להתהנג באופן זהיר בדרכים. פיני עושה שימוש בשעון עצר מיוחד אשר מקפיא את הזמן כאשר השניים לא מתנהגים בזהירות ומסביר להם אודות הסכנה.

את שיר הפתיחה של התוכנית ביצעו דני רייכנטל ושרונה נסטוביץ.

==דמויות==
=== דמויות ראשיות ===
* יעלי (גאיה טראוב) – אחת מגיבורי הסדרה, וחברה טובה של שחר.
* שחר (גדי דורפמן) - אחד מגיבורי הסדרה, וחבר טוב של יעלי.
* פיני הפינגווין (אמיר שלום - הפעלה, דני בסן - קול) - פינגווין גדול וזהיר אשר בא מארץ בשם "פינגוויניה". הוא עוזר ליעלי ולשחר ומלמד אותם על זהירות בדרכים. לא סובל את החום הישראלי. באחד הפרקים נהיה אבא. 
* מינו ובינו (ארז בן הרוש וליאור גינתי) - שני אחים מרושעים אשר מנסים לגנוב את שעון העצר של פיני ולהקפיא את העולם. 
* עודד (יהונתן גטרו) - אחיה הגדול של יעלי.
* עידן (יותם אוהד ציק) - אחיה הקטן של יעלי.

==קישורים חיצוניים==

קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-1990
קטגוריה:סדרות טלוויזיה ישראליות בכיכובן של בובות
קטגוריה:תוכניות טלוויזיה אשר עוסקות בבטיחות בתחבורה
רעבים (סדרת טלוויזיה)

רעבים (באנגלית: Insatiable) היא סדרת טלוויזיה אמריקאית מקורית של שירות הזרמת המדיה נטפליקס מסוגת דרמה קומית שחורה שנוצרה על ידי לורן גאסיס. הסדרה עלתה לשידור ב-10 באוגוסט 2018 ועונתה הראשונה כוללת 12 פרקים באורך של שעה. עונתה השנייה של הסדרה עלתה לשידור ב-11 באוקטובר 2019. הסדרה, שעוררה מחלוקת בשל תוכנה, בוטלה לאחר שתי עונות ולא חודשה לעונה שלישית.

==תקציר העלילה==
פאטי היא נערה כבדת משקל הסובלת מבריונות והתעללות יום יומית על ידי חבריה לספסל הלימודים. לאחר שהיא עוברת תאונה שבעקבותיה הלסתות שלה ננעלות, היא הופכת במהרה לבחורה רזה ופופולרית ומתחילה לתכנן את הנקמה שלה בכל אלו שפגעו והתעללו בה בעזרתו של בוב ארמסטרונג, עורך דין אזרחי מבולבל ולא מרוצה מחייו, שאין לו מושג מה הוא עומד לשחרר לעולם.

==צוות השחקנים==
===ראשי===
* דבי ראיין - פטרישיה "פאטי" בלאדל
* דאלאס רוברטס - רוברט "בוב" ארמסטרונג הבן
* כריסטופר גורהאם - רוברט "בוב" ברנרד
* שרה קולונה - אנג'י בלאדל
* ארין וסטברוק - מנגוליה ברנרד
* קימי שילדס - נוני תומפסון
* מייקל פרובוסט - בריק ארמסטרונג
* איירן צ'וי - דיקסי סינקלייר
* אליסה מילאנו - קורלי ארמסטרונג
* ארדן מירין - רג'ינה סינקלייר

===משני===
* דניאל קינג - דונלד צ'וי
* ג'ורדן גבלר - שריף האנק תומפסון
* ג'יימס לסטוביק - כריסטיאן קין
* כריסטין טיילור - גייל קין
* מייקל איאן בלאק - הכומר מייק קין
* אשלי ד. קיילי - דבורה "די" מרשל
* קלואי ברידג'ס - רוקסי באקלי
* בוורלי ד'אנג'לו - סטלה רוז באקלי
* אלכס לנדי - הנרי לי (עונה 2)

===אורח===
* קרלי יוז - אטה מיי ברנרד
* ברט רייס - רוברט ארמסטרונג האב
* ג'ון לוביץ - האב שוורץ
* גלוריה דיאז - גלוריה רייס (עונה 2)

==הפקה==
בתחילה, רשת "The CW" הזמינה פיילוט עבור הסדרה, אך היא החליטה לעזוב את הפרויקט. לאחר ש-"The CW" עזבו את הפרויקט, נטפליקס לקחה את הפרויקט והזמינה לו פיילוט.

בפברואר 2020 אחרי 2 עונות, נטפליקס החליטו לא לחדש את הסדרה לעונה 3.

==שידור==
העונה הראשונה של הסדרה עלתה במלואה על כל 12 פרקיה ב-10 באוגוסט 2018. הטריילר הרשמי עבור הסדרה הופץ ב-19 ביולי 2018.
===שיווק===
ב-10 ביולי 2018, נטפליקס הפיצה טיזר טריילר ראשון לסדרה יחד עם תמונות רשמיות.
===ביקורות===
כשבועיים לפני שידור הסדרה, "The Guardian" דיווח ב-24 ביולי על כך שיותר מ-100,000 אנשים חתמו על עצומה שהופצה ארבעה ימים קודם לכן, שקוראת לבטל את הסדרה, בטענה שהסדרה שולחת ומעודדת מסרים שמנופוביים. לורן גאסיס, יוצרת הסדרה, הגנה על הסדרה וטענה שהסדרה מבוססת על חוויותיה האישיות כנערה כבדת משקל. בחשבון הטוויטר שלה, השחקנית אליסה מילאנו צייצה ש"אנחנו לא מביישים את פאטי, אנחנו משתמשים בקומדיה כדי להמחיש איזה נזק פאט שיימינג עלול לעשות".
==ראו גם==
* ...The Girl Most Likely to (קומדיה שחורה משנת 1973)

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:מחלוקות בטלוויזיה בארצות הברית
אלנה קונגוסט

אלנה קונגוסט (בספרדית: Elena Congost; 20 בספטמבר 1987) היא אתלטית ספרדייה, אלופה פאראלימפית בריצת מרתון (ריו דה ז'ניירו 2016).

==ביוגרפיה==
קונגוסט נולדה במדריד, ספרד ומתגוררת בקסטידפלס , ברצלונה. היא עוסקת בהוראה, ומתחרה באתלטיקה לנכים (קטגוריה T12) עקב לקות ראייה שנובעת ממחלה תורשתית שמדרדרת את ראייתה. בשנת 2009 אימצה אורח חיים טבעוני מטעמים אתיים, סביבתיים ובריאותיים. 80% מהתזונה שלה היא טבעונאית, ללא סוכר וגלוטן.

==קריירה==
ריו דה ז'ניירו 2016]]
בשנת 2002, התחרתה בקפיצה לרוחק באליפות העולם באתלטיקה לנכים ודורגה במקום השביעי. בשנת 2003, דורגה במקום החמישי בקפיצה לרוחק ובריצת 100 מטר ב-EPC European Athletics Championships. באותה השנה, השתתפה ב-IBSA World Games Athletics וזכתה במדליית כסף במרוץ שליחים 4×400, ודורגה במקום החמישי בקפיצה לרוחק. בשנת 2004, השתתפה במשחקים הפאראלימפיים באתונה ודורגה במקום השביעי בריצת 100 מטר ובריצת 200 מטר. בשנת 2008, השתתפה במשחקים הפאראלימפיים בבייג'ינג ודורגה במקום הששי בריצת 1500 מטר ובריצת 800 מטר. בשנת 2011, זכתה במדליית כסף באליפות העולם באתלטיקה לנכים בריצת 1500 מטר. גם שנה לאחר מכן, זכתה במדליית כסף בתחרות זו בריצת 1500 מטר. בשנת 2012, זכתה במשחקים הפאראלימפיים בלונדון במדליית כסף בריצת 1500 מטר (ילנה פאוטובה זכתה במקום הראשון). בשנת 2016, זכתה במדליית זהב במשחקים הפאראלימפיים בריו דה ז'נרייו בריצת מרתון עם תוצאת זמן של 3:01:43

בשנת 2011, זכתה בתואר הספורטאית הנכה של השנה מטעם Castelldefels sports awards. בשנת 2013, זכתה בעיטור Royal Order of Sports Merit .

==קישורים חיצוניים==

==הערות שוליים==

קטגוריה:אתלטיות ספרדיות
קטגוריה:ספורטאיות טבעוניות
קטגוריה:אתלטיות במשחקים הפאראלימפיים אתונה (2004)
קטגוריה:אתלטיות במשחקים הפאראלימפיים בייג'ינג (2008)
קטגוריה:אתלטיות במשחקים הפאראלימפיים לונדון (2012)
קטגוריה:אתלטיות במשחקים הפאראלימפיים ריו דה ז'ניירו (2016)
קטגוריה:קופצות לגובה
קטגוריה:אלופות פאראלימפיות
קטגוריה:ילידות 1987
קטגוריה:ספרדים שנולדו ב-1987
חזיר בר הודי

חזירי בר הודים צעירים
חזיר בר הודי (שם מדעי: Sus scrofa cristatus) הוא תת-מין של חזיר בר החי בתת-היבשת ההודית במדינות: נפאל, הודו, סרי לנקה ובדרום-מזרח אסיה בבורמה ובמערב תאילנד.
== מאפיינים ==
חזיר זה גבוה מחזירי הבר האירופאים ובעל רעמה גבוהה יותר המתחילה מאחורי אוזניו וממשיכה עד לגבו התחתון, אך רוב גופו דליל שיער יחסית והזנב דקיק. לחזיר אוזניים ארוכות ובהירות, לחיים מזוקנות עם שערות לבנות ושפתיים ארוכות ושחורות. החזיר מגיע לגובה 83.8–91.4 סנטימטר, אורכו 95 סנטימטר והוא שוקל 90–136 קילוגרם, קטן יותר מחזירי הבר האירופאים. החזירים הזכרים גדולים יותר מהנקבות, והם בעלי חטים קצרים.

חזירי הבר חיים בשטחי היערות, הסוואנות, הביצות והשטחים הפתוחים באזורי חיותם, אך לא בג'ונגלים. הם חיים בקבוצות קטנות ופעילים במשך היום ובשעות בין הערביים. כמו רוב החזירים הם אוכלי כל הניזונים מצמחייה, פטריות, רקבובית, נבלות, ביצים, חרקים ובעלי חיים קטנים.

את החזיר טורפים נמרים, טיגריסים, כלבי דול, תנינים ופיתונים.

== קישורים חיצוניים ==

קטגוריה:הודו: יונקים
קטגוריה:חזיריים
קטגוריה:בעלי חיים שתוארו ב-1839
בסיליסק חום

בסיליסק חום (שם מדעי: Basiliscus vittatus) הוא מין של זוחל ממשפחת הבסיליסקיים החי ביערות גשם במקסיקו, אמריקה המרכזית ודרומה עד לקולומביה. הוא גם נפוץ כמין פולש בפלורידה. את שמו הוא קיבל על שם המפלצת בסיליסק שנראתה כמו נחש בעל כרבולת תרנגול. ה"כרבולת" של לטאת הבסיליסק הזכירה לנותני השם את המפלצת.

אורכו של הבסיליסק עד 61 סנטימטרים כולל הזנב, כשהנקבות קטנות יותר. משקלו 200–600 גרם בממוצע. כמו ששמו מרמז צבעו העיקרי הוא חום עם כרבולת ומפרש בהירים ופס צהוב לאורך הצדדים.

הבסיליסק בעל אצבעות רגליים ארוכות מאוד, והוא יכול לנוע בריצה על פני המים, באמצעות שימוש מהיר מאוד בתנועות רגליו וזנבו במים. הצעירים משתמשים בכך בתדירות יותר גבוהה מהבוגרים, שזנבם כבד מכדי לנוע מהר מעל המים. הם חיים לאורך גדות נהרות ואגמים, וכשטורף מפתיע אותם הם יכולים לרוץ מעל 20 מטרים על פני המים. כמו כן הם יכולים לצלול בעת סכנה.

הבסיליסק ניזון מחרקים ומלטאות קטנות יותר. הבסיליסק הוא פעיל יום המצוי בין ענפי העצים ובקרבת המים. הנקבות מטילות 2–18 ביצים שבוקעות תוך שלושה חודשים.

==קישורים חיצוניים==

==הערות שוליים==

קטגוריה:בעלי חיים שתוארו ב-1828
קטגוריה:טקסונים שתוארו בידי ארנד אלפרד אאוגוסט וויגמן
קטגוריה:בסיליסקיים
קטגוריה:מקסיקו: זוחלים
קטגוריה:קולומביה: זוחלים
נבחרת מצרים בכדוריד

נבחרת מצרים בכדוריד היא הנבחרת הלאומית של מצרים. היא התחילה את דרכה בשנות ה-60 של המאה ה-20. הנבחרת זכתה 6 פעמים באליפות אפריקה בכדוריד. הנבחרת השתתפה ב-16 אליפויות עולם בכדוריד והייתה הנבחרת האפריקאית הראשונה שהעפילה לחצי הגמר. במשחקים האולימפיים היא הצליחה להגיע למקום הרביעי. בהתאם לדירוג של איגוד הכדוריד העולמי, נכון לדצמבר 2022 הפדרציה מדורגת במקום ה-15

==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אפריקה
|- align="center
|- align="center
|1964|| || 14||
|- align="center
|1967|| || לא העפילה||
|- align="center
|1970|| ||לא העפילה||
|- align="center
| 1972|| לא העפילה|| ||
|- align="center
|1974|| ||לא העפילה|| לא העפילה
|- align="center
| 1976|| לא העפילה|| ||לא העפילה
|- align="center
|1978|| ||לא העפילה||
|- align="center
|1979|| || ||align="center" bgcolor=silver|2
|- align="center
| 1980|| לא העפילה|| ||
|- align="center
|1981|| || ||4
|- align="center
|1982|| || לא העפילה||
|- align="center
|1983|| || ||4
|- align="center
| 1984|| לא העפילה|| ||
|- align="center
|1985|| || ||4
|- align="center
|1986|| ||לא העפילה||
|- align="center
|1987|| || ||align="center" bgcolor=silver|2
|- align="center
| 1988|| 6|| ||
|- align="center
|1989|| || ||align="center" bgcolor=silver|2
|- align="center
|1990|| || לא העפילה||
|- align="center
|1991|| || ||align="center" bgcolor=gold|1
|- align="center
| 1992|| 7|| ||align="center" bgcolor=gold|1
|- align="center
|1993|| || 12||
|- align="center
|1994|| || ||align="center" bgcolor=cc9966|3
|- align="center
|1995|| || ||
|- align="center
| 1996|| 12|| ||align="center" bgcolor=cc9966|3
|- align="center
|1997|| || 6||
|- align="center
|1998|| || ||align="center" bgcolor=cc9966|3
|- align="center
|1999|| || 7||
|- align="center
| 2000|| 7|| ||align="center" bgcolor=gold|1
|- align="center
|2001|| || 4||
|- align="center
|2002|| || ||align="center" bgcolor=cc9966|3
|- align="center
|2003|| || 15||
|- align="center
| 2004|| 12|| || align="center" bgcolor=gold|1
|- align="center
|2005|| || 14||
|- align="center
| 2006|| || || align="center" bgcolor=silver|2
|- align="center
|2007|| || 17||
|- align="center
| 2008|| 10|| || align="center" bgcolor=gold|1
|- align="center
|2009|| || 14||
|- align="center
| 2010|| || ||align="center" bgcolor=silver|2
|- align="center
|2011|| || 14||
|- align="center
| 2012|| לא העפילה|| || align="center" bgcolor=cc9966|3
|- align="center
|2013|| || 16||
|- align="center
| 2014|| || ||align="center" bgcolor=cc9966|3
|- align="center
|2015|| || 14||
|- align="center
| 2016|| 9|| ||align="center" bgcolor=gold|1
|- align="center
|2017|| || 13||
|- align="center
| 2018|| || ||align="center" bgcolor=silver|2
|- align="center
| 2019|| || 8 ||
|- align="center
| 2020|| || || align="center" bgcolor=gold|1
|- align="center
| 2021|| 4 || 7 ||
|- align="center
| 2022|| || || align="center" bgcolor=gold|1
|}

==קישורים חיצוניים==

* 
* [https://www.ihf.info/member-federations/egypt/135 דף באתר האיגוד העולמי]
==הערות שוליים==

מצרים
קטגוריה:מצרים: ספורט
המלחמה הקרימינלית בטוליאטי

"סמטת הגיבורים" בבית הקברות בטוליאטי - על שם חברי ארגוני הפשע של טוליאטי שנהרגו במהלך המלחמה הקרימינלית
המלחמה הקרימינלית בטוליאטי (ברוסית: Тольяттинская криминальная война) היא המלחמה הקרימינלית הגדולה ביותר ברוסיה המודרנית. המלחמה הייתה בין ארגוני פשע בעיר טוליאטי על השליטה בחברה לייצור כלי רכב אווטוואז. המלחמה התחילה בשנות ה-90 וקיבלה המשך חלקי במאה ה-21. לפי ההערכות הצנועות ביותר נהרגו במלחמה כ-500 בני אדם.

==רקע==
באמצע שנות ה-60, בתקופה של צמיחה כלכלית ועלייה ניכרת בסמכותה של ברית המועצות בזירה הבינלאומית, ממשלת המדינה, בראשותו של אלכסיי קוסיגין, קיבלה החלטה לגבי העיר סטברופול, לבנות מפעל לייצור כלי רכב VAZ, הידועים כיום בשם אווטוואז. במשך כמה שנים, אוכלוסיית סטברופול גדלה ל-700 אלף איש, והוחלט לשנות את שמה לטוליאטי, לכבוד מזכ"ל המפלגה הקומוניסטית האיטלקית פלמירו טוליאטי.

בשנות ה-90, דור חדש של עבריינים מקומיים, כמו בשאר המדינה, החל להתקרב לאבטוואז, וראה בו, כארגון יוצר בעיר שייתן שליטה על העיר כולה. במרדף אחר השליטה באבטוואז במהלך 10 השנים הבאות בטוליאטי, פרצה מלחמת הדמים הגדולה ביותר בהיסטוריה הקרימינלית של רוסיה המודרנית.

7 פרקים של תוכנית הטלוויזיה רוסיה הקרימינלית מוקדשים למלחמה.

==קישורים חיצוניים== 
* 3 פרקים מתוך תוכנית הטלוויזיה רוסיה הקרימינלית
* חלק 1 מתוך תוכנית הטלוויזיה רוסיה הקרימינלית
* חלק 2 מתוך תוכנית הטלוויזיה רוסיה הקרימינלית
* חלק 3 מתוך תוכנית הטלוויזיה רוסיה הקרימינלית
* חלק 4 מתוך תוכנית הטלוויזיה רוסיה הקרימינלית

==הערות שוליים==

קטגוריה:רוסיה: פשע מאורגן
קטגוריה:ברית המועצות: חוק ומשפט
לימור טלמור

לימור טלמור (נולדה ב־5 באפריל 1969) היא סופרת ומורה ישראלית.

== ביוגרפיה ==
לימור נולדה בפתח תקווה. כנערה פרסמה שירים בקובצי נוער ישראלי כותב.

בתחילת דרכה הספרותית הבוגרת פרסמה עשרות סיפורים בהמחשה לגיל הגן, שיצאו לאור כערכות לימוד לגני ילדים בהוצאת חגיגת גן.

בשנת 2010 החלה בכתיבת ספרים המיועדים לילדי הגן ובית הספר היסודי.

אמא לילד אחד.

===ספריה===
בשנת 2010 הוציאה את ספרה הראשון "משפחות משפחות מליון לפחות" שראה אור ברימונים הוצאה לאור. בספרה זה מציגה לימור בשפה ברורה, רגישה ובחריזה מושלמת את מבנה המשפחות השונות במאה הנוכחית תוך מתן דגש על האהבה השרויה בכל משפחה.

ספרה השני "משקפי הקסם של אמיר" נכתב אף הוא בשנת 2010 ודן בשונות ובהשקפת עולם.

בשנת 2013 יצא לאור ספרה "אריה זה"ב" - ספר זה מלמד ילדים את חוקי הזהירות בדרכים.

בשנת 2015 יצא לאור ספרה הרביעי "סלט אותיות" - ספר זה ראה אור בהוצאה משותפת של ידיעות ספרים ורימונים הוצאה לאור, הוא ספר אינטראקטיבי המלמד את הילדים לחשוב על פי קטגוריות, למיין מילים על פי תחומים ולהרכיב מילים זהו ספר משעשע ומיוחד מאוד שזכה להתעניינות גם מעבר לים.

בשנת 2019 יצא לאור הספר אמת או חובה וספר השני בסדרה יצא בשנת 2021

לימור היא מורה לספרות, לשון וכישורי שפה. אשת חינוך.

== רשימות ספרים ==

* משפחות משפחות מיליון לפחות, 2010
* משקפי הקסם של אמיר, 2010
* אריה זה"ב, 2013
* סלט אותיות, 2015
* אמת או חובה, 2019
* אמת או חובה 2 סיבוב פרסה 2021

== קישורים חיצוניים ==

* 
* מן העיתונות http://mynetpetahtikva.co.il/article/3513
* סופרים קוראים - לימור טלמור https://www.youtube.com/watch?v=wSaY-okmGXc
* המלצות: http://nuritha.co.il/he/node/13110
* https://www.haaretz.co.il/kids/1.3275380

קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969